AIŠKINAMASIS RAŠTAS

Dėl Molėtų rajono savivaldybės būsto fondo sąrašo ir Molėtų rajono savivaldybės socialinio būsto, kaip savivaldybės būsto fondo dalies, sąrašo patvirtinimo

 **1. Parengto tarybos sprendimo projekto tikslai ir uždaviniai**

 Lietuvos Respublikos paramos būstui įsigyti ar išsinuomoti įstatymas numato, kad savivaldybės taryba tvirtina savivaldybės būsto fondo sąrašą ir socialinio būsto, kaip savivaldybės būsto fondo dalies, sąrašą. 2017 m. buvo nupirkti 7 būstai Molėtų mieste ir sudarytos pirkimo-pardavimo sutartys, kurių bendra suma 190350 Eur. 2018 m. sausio mėn. nupirktas 1 butas Molėtų mieste už 20000 Eur. 2017 m. parduotas 1 savivaldybės butas Molėtuose už 21332,01 Eur ir 5 butai savivaldybės būstai kaimo vietovėje, kurių pardavimų suma 23377,27 Eur. 2018 m. parduotas 1 būstas kaimo vietovėje už 1084,32 Eur

 Molėtų rajono savivaldybės socialinio būsto, kaip savivaldybės būsto fondo dalies, sąrašas papildytas naujai nupirktais būstais. Nuomininkei mirus vieno būsto ir kitam nuomininkui atsisakius būsto nuomos iš Molėtų rajono savivaldybės būsto fondo sąrašo 2 būstai perkelti į Molėtų rajono savivaldybės socialinio būsto, kaip savivaldybės būsto fondo dalies, sąrašą. Taip pat 2016 m. išnuomoti rinkos kainomis vienerių metų laikotarpiui 3 būstai perkelti į socialinio būsto , kaip savivaldybės būsto fondo dalies sąrašą. Iš Molėtų rajono savivaldybės būsto fondo sąrašo ir Molėtų rajono savivaldybės socialinio būsto, kaip savivaldybės būsto fondo dalies, sąrašo išbraukti pripažinti netinkamais gyventi 9 būstai.

 **2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 18 straipsnio 1 dalis.

 Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 4 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Nėra.

 **4. Priemonės sprendimui įgyvendinti**

Priimti teigiamą sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

 **6.Vykdytojai, įvykdymo terminai**

Savivaldybės administracijos Turto skyrius.